Държавен вестник, бр. 7, 2004 г., стр. 27

Б Р О Й  7
Д Ъ Р Ж А В Е Н   В Е С Т Н И К
С Т Р .  27
Образец на карнета ТИР: Вариант 2
страница 9 от корицата
Правила за използването на карнета ТИР
А. Общи положения
1. Издаване: Карнетът ТИР се издава в отправната
държава или в държавата, в която се намира седалището
или местожителството на титуляря.
2. Език: Карнетът ТИР се отпечатва на френски език
с изключение на първа страница от корицата, където на-
именованията на отделните точки са отпечатани и на
английски език; Правилата за използване на карнета ТИР
са възпроизведени на английски език на трета страница
на корицата. Освен това могат да бъдат добавяни допъл-
нителни листове с преводи на други езици на отпечата-
ния текст.
Карнетите ТИР, използвани в рамките на регионал-
на гаранционна верига, могат да бъдат отпечатани на
един от официалните езици на Организацията на обеди-
нените нации, с изключение на първа страница на кори-
цата, чиито точки се отпечатват на английски или френ-
ски език. Правилата за използване на карнета ТИР са
възпроизведени на втора страница на корицата на изпол-
звания официален език на Организацията на обединени-
те нации, както и на английски или френски език на стра-
ницата, разположена след констативния протокол.
3. Валидност: Карнетът ТИР е валиден до приключ-
ването на превоза ТИР в получаващото митническо уч-
реждение, ако е бил задействан от отправното митничес-
ко учреждение в определения от издаващата асоциация
срок (графа 1 на първа страница на корицата на карнета).
4. Брой на карнетите ТИР: За състав от превозни
средства (съединени превозни средства) или няколко
контейнера, натоварени или на едно превозно средство,
или на състав от превозни средства, се издава един кар-
нет ТИР (виж правило 10, буква “г” по-долу).
5. Брой на отправните и получаващите митнически
учреждения: Превозите, извършени под покритието на
карнет ТИР могат да включват няколко отправни и по-
лучаващи митнически учреждения, но общият брой на
отправните и получаващите митнически учреждения не
може да надхвърля четири. Карнетът ТИР може да бъде
представен в получаващото митническо учреждение само
ако е бил задействан от всички отправни митнически
учреждения (виж правило 10, буква “д” по-долу).
6. Брой на листата: Ако превозът включва само едно
отправно митническо учреждение и само едно получава-
що митническо учреждение, карнетът ТИР трябва да
съдържа най-малко 2 листа за отправната държава, 2
листа за получаващата държава и по 2 листа за всяка
транзитна държава. За всяко допълнително отправно (или
получаващо) митническо учреждение са необходими по
още 2 листа.
7. Представяне на карнета ТИР пред митническите
власти: Карнетът ТИР се представя заедно с пътното
превозно средство, съчленено превозно средство, кон-
тейнера (или контейнерите) на всяко от отправните,
транзитните или получаващите митнически учреждения.
На последното от отправните митнически учреждения,
подписът на митническия служител и печатът на митни-
ческото учреждение трябва да бъдат поставени в дъното
на манифеста на всички отрязъци, които ще бъдат из-
ползвани за превоза ( графа 17 ).
Б. Попълване на карнета ТИР
8. Изтривания и поправки: В карнета ТИР не могат
да бъдат извършвани изтривания и поправки. Всяка ко-
рекция трябва да бъде извършвана, като се зачертае пог-
решната информация и се добавят необходимите сведе-
ния. Всяка промяна трябва да бъде одобрена от нейния
автор и заверена от митническите органи.
9. Забележка относно регистрацията: Ако национал-
ното законодателство не предвижда регистрирането на
ремаркета и полуремаркета, то на мястото на регистра-
ционния номер се поставя идентификационният или фаб-
ричният номер.
10. Манифест:
а) манифестът се попълва на езика на отправната
държава, освен ако митническите органи не разпоредят
използването на друг език; митническите органи на дру-
ги страни по транзита си запазват правото да поискат
превод на манифеста на своя език; с цел избягването на
забавяне поради тази причина желателно е превозвачите
да се снабдят с необходимите преводи;
б) данните върху манифеста трябва да бъдат напеча-
тани или нанесени по такъв начин, че да бъдат четливи
върху всички листа; листата с нечетлива информация няма
да бъдат обработвани от митническите органи;
в) допълнителни листа, подобни на манифеста или
търговските документи, съдържащи всички сведения от
манифеста, могат да бъдат прикрепени към отрязъците;
в този случай върху всички отрязъци трябва да са отбе-
лязани следните сведения: 1) брой на допълнителните
листа (графа 8); 2) брой и съдържание на колетите или
предметите, както и брутното тегло на стоките, изброе-
ни в тези допълнителни листа (графи от 9 до 11);
г) когато един карнет ТИР покрива състав от превоз-
ни средства или няколко контейнера, съдържанието на
всеки състав от превозни средства или контейнер трябва
да бъде описано отделно в манифеста; тези данни трябва
да се предхождат от регистрационния номер на превоз-
ното средство или от идентификационния номер на кон-
тейнера (графа 9 от манифеста);
д) когато са налице няколко отправни или получава-
щи митнически учреждения, данните за стоките, натова-
рени или разтоварени на всяко от митническите учреж-
дения, трябва да бъдат записани поотделно в манифеста.
11. Опаковъчни листове, снимки, чертежи и др.: Ко-
гато митническите органи поискат с цел идентификаци-
ята на тежки или обемисти стоки подобни документи да
бъдат прикрепени към карнета, последните трябва да
бъдат заверени от митническите органи и да се прикре-
пят към втората страница на корицата на карнета ТИР.
Освен това тези документи трябва да бъдат споменати в
графа 8 на всички отрязъци.
12. Подпис: Във всички отрязъци (графи 14 и 15 ) се
поставя дата и подпис на титуляря на карнета ТИР или
на неговия представител.
В. Произшествия и злополуки
13. Ако внезапно по време на пътуването се случи да
бъде скъсана митническа пломба или пък стоките бъдат
унищожени или повредени, превозвачът трябва незабав-
но да се обърне към митническите органи, а ако такива
няма наблизо, към други компетентни органи на страна-
та, в която се намира. Компетентните органи трябва
възможно в най-кратки срокове да попълнят констатив-
ния протокол в карнета ТИР.
14. Ако вследствие на злополука се налага претовар-
ване на стоката на друго превозно средство или в друг
контейнер, то това претоварване трябва да се извърши
само в присъствието на споменатите в т. 13 компетентни
органи, които да попълнят констативния протокол. Ако
върху карнета няма печат “тежки или обемисти стоки”,
превозното средство или контейнерът, върху който ще се
извърши претоварването, трябва да бъде одобрен за пре-
воз на товари под митническо пломбиране. След като
превозното средство бъде натоварено и пломбирано,
номерът на пломбата трябва да бъде отбелязан в конста-
тивния протокол. Ако обаче не е налице митнически
одобрено превозно средство или контейнер, то претовар-
ването може да се извърши и на превозно средство или в
контейнер, който не е митнически одобрен, доколкото
осигурява достатъчно обезпечение. В последния случай
митническите органи на следващата държава трябва също
да преценят дали могат да позволят транспортната опе-
рация на това превозно средство или в този контейнер да
продължи под покритието на карнет ТИР.
15. В случай на непосредствена опасност, налагаща
незабавно разтоварване, цялостно или частично, превоз-
вачът може по своя инициатива да предприеме необхо-
димите мерки, без да търси или изчаква намесата на
споменатите в т. 13 компетентни органи. В такъв случай
той трябва да докаже, че е трябвало да действа по този
начин в интерес на превозното средство, контейнера или
товара. Веднага след като е предприел действията от първа
необходимост, превозвачът трябва да уведоми някой от
споменатите в т. 13 компетентни органи, които да уста-
новят фактите, да проверят товара, да пломбират пре-
возното средство или контейнера и да съставят конста-
тивния протокол.
16. Констативният протокол остава прикрепен към
карнета ТИР до получаващото митническо бюро.
17. Препоръчва се на асоциациите да снабдяват пре-
возвачите освен с образеца, включен в карнета ТИР, и с
известен брой образци на констативни протоколи, съста-
вени на езика или езиците на държавите, през които
преминава.